**Llawlyfr i ddysgwyr**

Dyddiad y sesiwn:

Enw’r dysgwr:

Enw’r tiwtor:

**Modiwl 2 – Ydw i’n Eiriolwr?**

Diben y llawlyfr hwn yw ategu’r sesiwn a’ch cynorthwyo i gofnodi’r hyn rydych yn ei ddysgu fel bod gennych ganllaw i gyfeirio ato yn y dyfodol. Fe’ch anogir i gwblhau’r llawlyfr mor gyflawn â phosibl a’i ddefnyddio mewn ffordd sy’n briodol i’ch anghenion.

Cewch fynd â’r llawlyfr gyda chi ac ni chaiff ei asesu na’i farcio mewn unrhyw ffordd.

**Canlyniadau dysgu ar gyfer y modiwl hwn**

Erbyn diwedd y sesiwn bydd dysgwyr yn gallu:

* Adnabod pryd a sut y gallen nhw eu hunain weithredu fel eiriolwyr
* Deall pam na allen nhw eirioli’n effeithiol mewn rhai sefyllfaoedd o bosibl
* Gwybod pa opsiynau eraill sydd ar gael er mwyn sicrhau bod y person yn cael cymorth parhaus os na fyddant yn gallu eirioli’n effeithiol

**The Squeaky Wheel**

**I hate to be a kicker,**

**I always long for peace,**

**But the wheel that does the squeaking**

**is the one that gets the grease.**

**(Josh Billings, c1870)**

**Ymarfer 1 – Ailedrych ar ‘beth yw eiriolaeth?’**

**Trosolwg:** Yn yr ymarfer hwn mae’r dysgwyr yn cael cerdyn sy’n cynnwys dechrau brawddeg a gofynnir iddyn nhw orffen y frawddeg.

**Y frawddeg ar y cerdyn oedd:**

|  |
| --- |
|  |

**Y brawddegau a grëwyd gan y grŵp oedd:**

|  |
| --- |
|  |

**Pwyntiau trafod**

Nodwch unrhyw bwyntiau trafod sy’n codi o’r ymarfer hwn.

|  |
| --- |
|  |

O sleid 5

**Beth yw eiriolaeth…?**

|  |  |  |
| --- | --- | --- |
| ***Eiriolaeth yw*** | ***Nid eiriolaeth yw*** | ***Rhaid i eiriolwr*** |
| *Cynrychioli dymuniadau a theimladau person.* | *Cwnsela.* | *Cael ei arwain gan y person – dim ond gwneud yr hyn y mae’n gofyn amdano.* |
| *Sicrhau bod hawliau person yn cael eu bodloni.* | *Gwaith cymorth.* | *Cynrychioli’r hyn y mae’r person yn ei ddymuno, waeth beth yw ei farn ei hun.* |
| *Cael gafael ar wybodaeth i sicrhau bod y person yn deall y broses.* | *Creu cyfeillgarwch / mentora.* | *Ymgynghori â’r person drwy gydol y broses.* |
| *Helpu person i ystyried ei opsiynau.* | *Rhoi cyngor i berson ar yr hyn fyddai orau iddo yn eich barn chi.* | *Helpu’r person i ystyried ei holl opsiynau.* |
| *Mynd i gyfarfod gyda rhywun er mwyn rhoi mwy o hyder iddo.* | *Cynrychioli rhywun yn groes i’w ddymuniadau.* | *Bod â’r amser i gyfrannu cymaint ag  y mae’r person yn ei ddymuno.* |
| *Gwrando ar berson a gweithredu yn unol â’i gyfarwyddyd.* | *Siarad am rywun y tu  ôl i’w gefn a gwybod pethau nad yw’r person yn ei wybod.* | *Bod yn gyfeillgar a chadw ffiniau ar yr  un pryd.* |

**Ymarferion 2 a 3 – Sut rydym yn helpu eraill i leisio barn a chael eu clywed?/Mathau o eiriolaeth**

**Trosolwg:** Yn ymarfer 2, rhoddwyd copïau o’r broses eirioli ar daflenni A3 i ddysgwyr a gofynnwyd iddyn nhw nodi enghreifftiau ymarferol o sut/pryd maen nhw wedi cyflawni pob cam yn eu bywydau personol a/neu broffesiynol.

Yn ymarfer 3, rhoddwyd cardiau yn cynnwys diffiniadau o bob math o eiriolaeth mewn pedair ardal yn yr ystafell. Gofynnwyd i ddysgwyr feddwl am yr enghreifftiau a nodwyd ganddyn nhw yn ymarfer 2 ac ystyried pa fath o eiriolwr ydyn nhw.

**Pwyntiau trafod**

Ystyriwch sut y gwnaeth yr ymarfer hwn eich helpu i adnabod eich rôl fel eiriolwr. Pa fath(au) o eiriolwr ydych chi? Nodwch sut/pwy yr ydych yn gweithredu fel eiriolwr ar ei gyfer ym mhob math o eiriolaeth sy’n berthnasol i chi e.e. o dan eiriolaeth cymheiriaid gallech nodi ‘*Es i gyda Jane i weld y meddyg teulu’* (cofiwch mai dim ond at eich defnydd chi mae’r nodiadau hyn).

|  |
| --- |
| Eiriolaeth Broffesiynol Annibynnol – *Gall unigolyn geisio cymorth eiriolwr sy’n gyfrifol am ddarparu cymorth annibynnol er mwyn mynegi barn yr unigolyn waeth beth yw ei safbwynt neu ei farn ei hun am y sefyllfa  e.e. gweithio i wasanaeth eiriolaeth a dadlau dros berson ifanc mewn cyfarfod adolygu.*  Eiriolaeth anffurfiol – *Gall unigolyn geisio cymorth ar ffurf eiriolaeth gan rywun mae’n ei adnabod ar sail anffurfiol. Mae’r math hwn o eiriolaeth yn ffurfio rhan o berthynas emosiynol ehangach lle gallai’r eiriolwr fod â’i deimladau cryf ei hun ynghylch yr hyn sydd orau i’r unigolyn e.e. dadlau bod eich plentyn yn dymuno newid ysgol er mwyn astudio pwnc penodol y mae ganddo ddiddordeb ynddo.*  Eiriolaeth ffurfiol – *Mae elfen o eiriolaeth yn perthyn i rai rolau proffesiynol ehangach. Gall y gweithiwr proffesiynol helpu’r unigolyn i fynegi ei safbwyntiau a’i ddymuniadau gan fynegi ei safbwyntiau neu farn broffesiynol ei hun ar wahân e.e. dadlau bod rhywun rydych yn darparu gofal iddo ddim yn hapus yn ei lety, ar gais yr unigolyn hwnnw.*  Eiriolaeth cymheiriaid – *Gall unigolyn edrych am gymorth eirioli gan rywun sy’n deall ei sefyllfa oherwydd ei fod wedi bod yn y sefyllfa honno neu’n profi amgylchiadau tebyg e.e. dadlau y dylai cydweithiwr gael yr un faint o seibiannau â chi.* |

O sleid 11

**Rhwystrau rhag bod yn eiriolwr effeithiol**

Nid oes un math ‘gorau’ o eiriolaeth.

Gall y rhesymau pam na allai bob math o eiriolaeth fod yn addas i’r sefyllfa fod:

1) Yn gysylltiedig â’r person sydd angen eiriolaeth

2) Yn gysylltiedig â’r person sy’n darparu’r eiriolaeth   
 o bosibl

3) Yn gysylltiedig â’r mater neu’r sefyllfa

|  |
| --- |
| ‘Deciding what not to do is as important as deciding what to do’  (Steve Jobs, cyd-sefydlydd, Apple Inc.) |

**Ymarfer 4 – Pa fath sydd orau?**

**Trosolwg:** Yn yr ymarfer hwn gofynnwyd i ddysgwyr edrych ar yr astudiaethau achos mewn grwpiau/parau a nodi eu hymatebion i’r cwestiynau ar ôl pob sefyllfa.

**Pwyntiau trafod**

Ydych chi erioed wedi bod mewn sefyllfa lle nad oeddech yn teimlo y gallech eirioli? Pam hynny? Beth wnaethoch chi?

|  |
| --- |
|  |

**Beth allwn ni ei wneud os na allwn eirioli?**

* Oes unrhyw un arall mewn rôl debyg allai eirioli?
* Oes math arall o eiriolaeth ar gael?

Sefydliadau defnyddiol:

* Meic – 0808 802 3456 (plant a phobl ifanc) [www.meiccymru.org/cym/](http://www.meiccymru.org/cym/)
* Cyngor ar Bopeth – 0345 404 0506 [www.citizensadvice.org.uk/cymraeg/](http://www.citizensadvice.org.uk/cymraeg/)
* Comisiynydd Pobl Hŷn Cymru – 02920 445030 www.olderpeoplewales.com/wl/Home.aspx
* Comisiynydd Plant Cymru – 0808 801 1000 [www.complantcymru.org.uk/](http://www.complantcymru.org.uk/)

* A yw’r person yn gymwys i dderbyn cymorth Eiriolaeth Broffesiynol Annibynnol? (Yn benodol i’w sefyllfa – bydd y sefydliadau uchod yn gallu eich helpu i gael gwybodaeth am hyn, neu ewch i [gov.wales/docs/dhss/publications/151218part10cy.pdf](http://gov.wales/docs/dhss/publications/151218part10cy.pdf) – “Mae’n rhaid i awdurdodau lleol drefnu eiriolwr proffesiynol annibynnol ar gyfer person nad yw’n gallu goresgyn y rhwystr(au) i gymryd rhan yn llawn… heb gael cymorth gan unigolyn priodol, ond nad oes unigolyn priodol ar gael’).”

Tudalen nodiadau

Tudalen nodiadau